רד ולווט

רד ולווט (באנגלית: Red Velvet; בהנגול: 레드 벨벳) היא להקת בנות דרום קוריאנית שהוקמה ומנוהלת על ידי SM אנטרטיינמנט. הלהקה הוכרזה רשמית ב-1 באוגוסט 2014 כאשר פורסם הסינגל הדיגיטלי Happiness. בלהקה חברות חמש בנות; איירין, סולגי, וונדי, ג'וי וירי, שהצטרפה ללהקה במרץ 2015, לאחר פרסום המיני-אלבום הראשון שלהן, Ice Cream Cake. מבחינה מוזיקלית, הפעילות של רד ולווט משקפת את שם הלהקה שלהם: הצד האדום ("Red") שלהן מסמל בעיקר את שירי הפופ, האלקטרוני, הפאנק וההיפ הופ, ואילו צד הקטיפה ("Velvet") שלהן מתמקד ב-R&B בהשפעת שנות ה-90 עם אלמנטים של בלדה וג'אז.

 היסטוריה 

 2015-2014: הופעת בכורה 
רד ולווט ערכו את הופעת הבכורה הרשמית שלהם ב־1 באוגוסט 2014 בתוכנית מיוזיק בנק. השיר הראשון שלהם "Happiness" שוחרר דיגיטלית ב־4 באוגוסט. קליפ המוזיקה המקורי של "Happiness" צבר יותר משני מיליון צפיות ביוטיוב ב־24 השעות הראשונות לאחר שחרורו, אך הוסר עקב מחלוקת על תמונות רקע בעייתיות והוחלף בגרסה ערוכה. השיר "Happiness" היה קליפ הקיי־פופ הרביעי הנצפה ביותר בעולם באוגוסט 2014. רד ולווט הפכו ללהקת הקיי־פופ הראשונה ששיר הבכורה שלה נכנס למצעד השירים הדיגיטליים של בילבורד, שם דורג במקום הרביעי. הלהקה שחררה את השיר הדיגיטלי השני שלה, "Be Natural", ב־13 באוקטובר 2014, הן החלו בקידום השיר ב־9 באוקטובר, והופיעו איתו לראשונה בתוכנית M Countdown. השיר דורג במקום ה-33 במצעד הדיגיטלי של Gaon ובמקום ה-6 במצעד השירים הדיגיטליים של בילבורד.

בפברואר 2015 הודיעה SM אנטרטיינמנט כי חברת SM Rookies לשעבר, ירי, תצטרף רשמית ללהקה ב־11 במרץ 2015. ירי הייתה אחת מחניכות SM Rookies שנותרו, והופיעה בקליפ של הלהקה לשיר "Happiness". היא הוצגה לראשונה לציבור דרך סרטון Rookie Station ובהופעה קבוצתית במסגרת SM Town Live World Tour IV . לאחר יציאת הסינגל "Automatic", המיני־אלבום הראשון של הלהקה, Ice Cream Cake, יצא ב־17 במרץ 2015 וזכה להצלחה ביקורתית ומסחרית. הסינגל השני של המיני־אלבום, "Ice Cream Cake", סימן את הפריצה המסחרית של הלהקה. ב־27 במרץ רד ולווט זכו בפרס הראשון שלהן בתוכנית מוזיקה, כאשר זכו בתוכנית מיוזיק בנק של רשת KBS, והמיני־אלבום הפך לאלבום הנמכר ביותר של להקת בנות בדרום קוריאה במחצית הראשונה של 2015 במצעד Hanteo.

ב-9 בספטמבר 2015, רד ולווט הוציאו לאור את אלבום האולפן הראשון שלהן, The Red, וגם הוא זכה להצלחה ביקורתית ומסחרית. האלבום דורג במקום הראשון במצעד האלבומים העולמי של בילבורד ובמצעד האלבומים של Gaon, והופיע ברשימת "10 האלבומים הטובים ביותר בקיי־פופ לשנת 2015" של בילבורד. שיר הנושא "Dumb Dumb" הגיע למקום השני במצעד Gaon ולמקום השלישי במצעד השירים הדיגיטליים של בילבורד, וזכה במקום הראשון ברשימת "20 שירי הקיי־פופ הטובים ביותר של 2015" של מגזין Dazed.

 2017-2016: The Velvet ו-Russian Roulette 
ב-17 במרץ 2016, רד ולווט הוציאו לאור את המיני-אלבום השני שלהן, The Velvet, עם שיר הנושא "One of These Nights". ב-7 בספטמבר, הן הוציאו לאור את המיני-אלבום השלישי שלהן, Russian Roulette. האלבום כולל שבעה שירים, כולל שיר הנושא בעל אותו השם, "Russian Roulette". ב־13 בספטמבר 2016, הלהקה זכתה בפרס הראשון שלה עבור "Russian Roulette" בתוכנית The Show. השיר הגיע למקום השני במצעד Gaon ובמצעד בילבורד, מה שהפך אותו למיקום הגבוה ביותר של הלהקה בשני המצעדים באותה תקופה.

ב-1 בפברואר 2017, רד ולווט הוציאו לאור את המיני אלבום הרביעי שלהן, Rookie, הכולל שישה שירים ביניהם שיר הנושא "Rookie" ושיר סולו של וונדי בשם "Last Love". המיני-אלבום דורג במקום הראשון במצעד השבועי של Gaon וכן במצעד האלבומים של בילבורד. הלהקה זכתה בפרס הראשון שלה עבור "Rookie" בתוכנית The Show ב-7 בפברואר, ולאחר מכן גם בתוכניות Show Champion, M Countdown, מיוזיק בנק, ו־Inkigayo. מ־27 ביולי עד 10 בספטמבר, רד ולווט כיכבו בתוכנית הריאליטי הראשונה שלהן, Level Up Project, שהציגה קטעים מטיולן בתאילנד. התוכנית שודרה במשך 23 פרקים וצולמה בלי ג'וי, שהייתה עסוקה בצילומי הדרמה The Liar and His Lover, שבה כיכבה בתור השחקנית הראשית.

ב־9 ביולי רד ולווט הוציאו לאור את המיני־אלבום החמישי שלהן, The Red Summer, עם שיר הנושא "Red Flavor". המיני־אלבום זכה להצלחה מסחרית, והגיע למקום הראשון במצעד Gaon וכן במצעד האלבומים של בילבורד, בנוסף, השיר "Red Flavor" נכנס למקום הראשון במצעד השירים הדיגיטליים של Gaon, וארבעת השירים האחרים במיני־אלבום גם נכנסו ל-50 הראשונים במצעד.
ממוזער|רד ולווט מופיעות עם "Peek-a-Boo" בטקס MAMA 2017
ב־18 באוגוסט הלהקה קיימה את מופע הסולו הראשון שלה, בשם Red Room, בפני קהל של 11,000 איש. ב־4 באוקטובר, חברת SM הודיעה דרך האתר היפני שלה שהלהקה תקיים את המופע הראשון שלה ביפן, המופע התקיים ב-6 בנובמבר בטוקיו, יפן. הן ביצעו לראשונה את הגרסאות היפניות של השירים הקוריאניים שלהן, "Dumb Dumb" ו־"Red Flavor".

ב-17 בנובמבר רד ולווט הוציאו לאור את אלבום האולפן השני שלהן, Perfect Velvet, עם שיר הנושא "Peek-a-Boo". האלבום הגיע למקום הראשון במצעד האלבומים של בילבורד, בעוד "Peek-a-Boo" הגיע למקום השני במצעד השירים הדיגיטליים של בילבורד, והשווה את הישגו של הסינגל "Russian Roulette" משנת 2016. בזכות שחרור המיני־אלבומים Rookie, The Red Summer ו־Perfect Velvet באותה שנה, לצד הפופולריות של הסינגל "Red Flavor" והצלחת האלבומים שלהן בחו"ל, רד ולווט השיגו את מעמד ה"להקת הבנות המובילה" בדרום קוריאה. זה התחזק עוד יותר כאשר Perfect Velvet מכר מעל 100,000 עותקים, ו־"Peek-A-Boo" זכה במקום הראשון בתוכנית המוזיקה Inkigayo ביום האחרון של קידום השיר, מה שהוכיח את עמידותו במצעדים.

 2018: הכרה עולמית ו-Summer Magic 
ממוזער|רד ולווט מופיעות עם "Bad Boy" בתוכנית Inkigayo 
ב-29 בינואר רד ולווט הוציאו מהדורה מחודשת של Perfect Velvet בשם The Perfect Red Velvet. האלבום כלל שלושה שירים חדשים, בנוסף לכל השירים מ־Perfect Velvet, עם הסינגל "Bad Boy" שקודם כשיר הנושא. האלבום הגיע למקום הראשון במצעד האלבומים של Gaon עם שחרורו, בעוד "Bad Boy" נכנס למקום השני במצעד השירים של Gaon. רד ולווט נכנסו גם לראשונה לעשרת המקומות הראשונים במצעד Billboard Social 50 כאשר דורגו במקום התשיעי. האלבום סימן גם את הפעם הראשונה שבה הלהקה הופיעה במצעד קנדה הוט 100, כשהיא נכנסה למקום 87, והפכה ללהקת הבנות הקיי־פופ השלישית שהופיעו במצעד זה. הלהקה קידמה את השיר בתוכניות מוזיקה שונות בדרום קוריאה, וזכתה בניצחון הראשון שלה עבור "Bad Boy" בתוכנית Show Champion ב-8 בפברואר. בדצמבר בחר מגזין בילבורד ב-"Bad Boy" כשיר הקיי-פופ הטוב ביותר של השנה.

ב־1 באפריל הופיעו רד ולווט לצד אמנים דרום־קוריאנים נבחרים בקונצרט בין־קוריאני בפיונגיאנג, צפון קוריאה, ובכך הפכו ללהקה הראשונה מחברת SM שמופיעה בצפון קוריאה זה 15 שנה, מאז Shinhwa. ב־29 באפריל קיימה הלהקה את מפגש המעריצים הראשון שלהן בתיאטרון Rosemont שבשיקגו, בפני קהל של 4,000 איש. בהמשך יצאה הלהקה לסיבוב הופעות בשש ערים ביפן במהלך מאי ויוני, בפני קהל כולל של כ־20,000 איש. המיני־אלבום היפני הראשון שלהן, , יצא ב־4 ביולי 2018 תחת הלייבל Avex Trax, וכלל שישה שירים חדשים, בהם הגרסאות היפניות של "Dumb Dumb", "Russian Roulette" ו־"Red Flavor". המיני־אלבום הופיע לראשונה במקום השלישי במצעד השבועי של אוריקון ומכר 26,124 עותקים בשבוע הראשון ליציאתו ביפן.

ב־6 באוגוסט, רד ולווט הוציאו לאור את המיני־אלבום השביעי שלהם, Summer Magic, שכלל שמונה שירים. השיר המוביל של האלבום, "Power Up", העניק לקבוצה את "Perfect All-Kill" הראשון בקריירה שלהן, כשהוא הגיע למקום הראשון בכל מצעדי המוזיקה של דרום קוריאה עם יציאתו. הווידאו קליפ של "Power Up" היה הווידאו קליפ הקוריאני היחיד שנכלל ברשימת 50 הקליפים הטובים ביותר של 2018 של מגזין בילבורד. ב-30 בנובמבר, הן הוציאו לאור את המיני-אלבום השמיני שלהן, RBB, הכולל שישה שירים ושיר הנושא כשם האלבום.

 2021-2019: טרילוגיית The ReVe Festival ו-Queendom 
ב-6 בינואר 2019, רד ולווט הוציאו את הסינגל היפני הראשון שלהן, ״Sappy״. הן הוציאו סינגל יפני נוסף, ״Sayonara״, ב־20 בפברואר. שני השירים נכללו במיני-אלבום היפני השני שלהן, Sappy, שיצא לאור ב-29 במאי. המיני-אלבום כלל גם גרסאות יפניות לשירים ״Peek-a-Boo״, ״Rookie״ ו״Power Up״, וכן את השיר המקורי ״Swimming Pool״. בחודש פברואר רד ולווט יצאו לחלק הצפון־אמריקאי של סיבוב ההופעות Redmare Tour. הן קיימו הופעות בלוס אנג'לס, דאלאס, מיאמי, שיקגו וניוארק שבארצות הברית, וכן בטורונטו ובונקובר שבקנדה, והפכו ללהקת הבנות הקוריאנית הראשונה שמקיימת סיבוב הופעות בצפון אמריקה מזה שלוש שנים. ב-5 באפריל רד ולווט השתתפו בגרסה מחודשת (רמיקס) לשיר ״Close to Me״ של אלי גולדינג ודיפלו, כאשר החברות ירי וונדי תרמו לשיר מילים בקוריאנית.
ממוזער|רד ולווט בטקס Dream Concert ב-18 במאי 2019
ב־19 ביוני, רד ולווט הוציאו לאור את המיני-אלבום העשירי שלהן, The ReVe Festival: Day 1, שכלל את הסינגל המוביל "Zimzalabim". המיני-אלבום היה החלק הראשון מסדרת The ReVe Festival. בהמשך יצא המיני-אלבום השני בסדרה, The ReVe Festival: Day 2, יחד עם הסינגל המוביל "Umpah Umpah" ב־20 באוגוסט. האלבום זכה להצלחה מסחרית והופיע במקום הראשון במצעד האלבומים של Gaon, מה שהפך אותו לאלבום העשירי של הלהקה שמגיע למקום הראשון והרחיב את השיא שלהן כלהקת בנות עם מספר האלבומים במקום הראשון הגבוה ביותר. ב־26 בנובמבר, הסינגל "Umpah Umpah" זכה בפרס שיר השנה בטקס פרסי אסיה לשנת 2019. האלבום האחרון בטרילוגיה, The ReVe Festival: Finale, יצא ב־23 בדצמבר כגרסה מחודשת של שני האלבומים הקודמים, עם הסינגל המוביל "Psycho". לקידום טרילוגיית The ReVe Festival, הלהקה יצאה לסיבוב ההופעות השלישי שלהן, La Rouge, שהחל בסיאול ב־23 ו־24 בנובמבר. בתחילת 2020, סיבוב ההופעות נמשך ביפן ללא וונדי, שנפגעה בתאונת במה במהלך חזרות בטקס SBS Gayo Daejeon ב־25 בדצמבר.

בשנת 2020 רד ולווט הופיעו בסרט האנימציה המוזיקלי טרולים מסביב לעולם, כשהן מייצגות את עולם הקיי‑פופ. בנוסף, "Russian Roulette" נכלל גם הוא בפסקול הסרט. הסרט זכה להשקה דיגיטלית חסרת תקדים ושבר שיאי צפייה וסטרימינג. ב-21 באוגוסט רד ולווט הוציאו סינגל במסגרת פרויקט SM Station, קאבר לשירה של הזמרת בואה, "Milky Way", לציון 20 שנה להופעת הבכורה שלה. הוצאת הסינגל סימנה גם את חזרתה החלקית של וונדי ללהקה, שמונה חודשים לאחר תאונת הבמה שלה.

ב־1 בינואר 2021 הלהקה חזרה כהרכב של חמש חברות, לאחר הפסקה של שנה בעקבות פציעתה של וונדי, במסגרת מופע האונליין SM Town Live Culture Humanity  ששודר בשידור חי. ב־16 באוגוסט הן הוציאו לאור את המיני־אלבום הקוריאני ה-12 שלהן, Queendom, יחד עם סינגל הנושא באותו שם. בדרום קוריאה המיני־אלבום הופיע לראשונה במקום השני במצעד האלבומים של Gaon. האלבום דורג במקום ה־17 במצעד האלבומים הדיגיטליים של בריטניה, ובמקום ה־41 במצעד בילבורד יפן. בארצות הברית נכנס Queendom למקום ה־16 במצעד ה-Heatseekers ולמקום ה־11 במצעד האלבומים של בילבורד. 

 2023-2022: The ReVe Festival 2022, Bloom ו-Chill Kill 
ב-21 בפברואר 2022 פורסם כי הלהקה תקיים מופע לייב מיוחד בשם The ReVe Festival: Prologue בתאריכים 19-20 במרץ. האירוע נדחה עד להודעה חדשה לאחר שג'וי, איירין וירי נמצאו חיוביות ל-COVID-19 ב-14 במרץ. ב-21 במרץ הן הוציאו את המיני-אלבום The ReVe Festival 2022 – Feel My Rhythm, המשך לטרילוגיית The ReVe Festival, יחד עם הסינגל המוביל "Feel My Rhythm". המיני-אלבום נכנס למקום השני במצעד האלבומים השבועי של Gaon עם צאתו, ולאחר מכן הגיע למקום הראשון ובכך הפך לאלבום השנים-עשר שלהן שהגיע למקום הראשון, תוך שהן מאריכות את שיאן כלהקת הבנות עם מספר האלבומים במקום הראשון הגבוה ביותר במצעד. נכון לאפריל 2022, האלבום מכר 653,610 עותקים במצעד Gaon, מה שהפך אותו למהדורה הפיזית הנמכרת ביותר בקריירה של הלהקה. הוא קיבל תעודת פלטינה כפולה בקוריאה על מכירות של למעלה מ-500,000 עותקים.

ב-6 באפריל 2022, רד ולווט הוציאו לאור את אלבום האולפן היפני הראשון שלהן, Bloom, עם הסינגל המוביל "Wildside". האלבום הופיע לראשונה במקום החמישי במצעד האלבומים השבועי של אוריקון. בנוסף, האלבום הגיע למקום השני במצעד האלבומים היומי (Daily Albums Chart), וכן למקום השני במצעד האלבומים של בילבורד יפן.

ב-28 בנובמבר 2022, רד ולווט הוציאו לאור את המיני-אלבום The ReVe Festival 2022 – Birthday, יחד עם הסינגל המוביל "Birthday". ב-14 בדצמבר, הלהקה הוציאה את הסינגל "Beautiful Christmas", יחד עם להקת הבנות אספה עבור האלבום SM Town 2022 Winter: SMCU Palace.

הלהקה זכתה לשבחים רבים על הדיסקוגרפיה המגוונת ושירי ההוק שלה, שזכו להצלחה גדולה. בין היתר, זכתה הלהקה בפרס האמן החדש של גולדן דיסק לשנת 2015, פרס המוזיקה האסייתית של Mnet לשנת 2017 בקטגוריית להקת הבנות הטובה ביותר, פרס המוזיקה הקוריאנית לשנת 2018 על "Red Flavor", בקטגוריית שיר הפופ הטוב ביותר, וכן פרס שיר השנה בטקס פרסי האמנים האסייאתי "Umpah Umpah". בשנת 2020, הפכה רד ולווט ללהקת הקיי פופ השנייה אי פעם שזכתה ב-Daesang ("הפרס הגדול") על טרילוגיית האלבומים The ReVe Festival: Day 1, Day 2 ו-Finale. בנוסף, נמנתה הלהקה ברשימת הסלבריטאים הגדולים ביותר בדרום קוריאה של פורבס קוריאה.(במקום ה-11 בשנת 2018, ובמקום ה-5 בשנת 2019).  

 דיסקוגרפיה 
The Red (2015)
 Perfect Velvet (2017)
 (2023) Chill Kill
 Bloom (2022) (יצא ביפן)

 פרסים ומועמדויות 
פרסתאריךקטגוריהעבורתוצאהמקורפרס MAMA2024הביצוע הווקאלי הטוב ביותר - להקה"Cosmic"

 קישורים חיצוניים 



 הערות שוליים 

קטגוריה:להקות בנות דרום קוריאניות
קטגוריה:להקות קיי-פופ
קטגוריה:להקות שהוקמו בשנת 2014